Deniss Rakels

Deniss Rakels (dzimis  Jēkabpilī) ir Latvijas futbolists, uzbrucējs. Kopš 2025. gada pārstāv Polijas komandu Zagłębie Sosnowiec.

Rakels ir spēlējis FK Liepājas Metalurgs sastāvā, vairākos Polijas klubos, Anglijas klubā Reading un Virslīgas klubā Riga FC.

 Klubu karjera 
Savā pirmajā sezonā virslīgas klubā viņš 14 spēlēs guva 9 vārtus, divās spēlēs gūstot hettriku. Uz pirmo komandu viņu izsauca galvenais treneris Rīdigers Abramčiks, kad klubu pēc pussezonas pameta vadošais uzbrucējs Ģirts Karlsons. Arī 2010. gada sezonu Rakels uzsāka kā komandas sākumsastāva uzbrucējs un šajā sezonā, ar 18 gūtiem vārtiem kļuva par virslīgas rezultatīvāko spēlētāju.

2009. gada decembrī viņš pavadīja nedēļu Itālijas kluba Dženovas "Sampdoria" treniņnometnē, savukārt 2010. gada aprīlī Rakels devās atrādīties Šveices klubam FC Basel.

2011. gada sākumā Rakels izskatīja vairāku klubu piedāvājumus, beigās izvēloties Polijas Lubinas "Zagłębie" un noraidot Krievijas Premjerlīgas kluba Kazaņas "Rubin" piedāvājumu. Kluba pamatsastāvā viņam neidzevās nostiprināties, tāpēc 2011. gada augustā Rakels tika izīrēts Polijas 1. līgas klubam Katovices "GKS".Rakels izīrēts uz Polijas 1. līgu, Putniņš ielaiž četrus vārtus 2014. gadā Rakels pievienojās Ekstraklases klubam Krakovas "Cracovia". 2014/2015. gada sezonā viņš kļuva par kluba labāko vārtu guvēju un ieņēma dalītu 10. vietu visā Ekstraklasē. 2015/2016. gadā sezonā līdz ziemas pārtraukumam Rakels bija kļuvis par Ekstraklases otru labāko vārtu guvēju. 2016. gada janvārī Rakels pievienojās Anglijas futbola klubam Reading FC. 

2017. gada jūnijā tika izīrēts Polijas klubam Poznaņas "Lech". 2018. gada janvārī Rakels atgriezās Krakovas "Cracovia", atkal uz īres līguma pamata. 2018. gada jūlijā Rakels parakstīja līgumu ar Kipras klubu Pafos FC, bet uzreiz devās uz īri Latvijas Virslīgas klubā Riga FC. Tajā nospēlēja līdz sezonas beigām un kļuva par Latvijas čempionu. 2019. gada jūlijā Kipras klubs vēlreiz izīrēja Rakelu Riga FC un futbolists atkārtoti izcīnīja Latvijas čempiontitulu. Pēc sezonas beigām Rakels atgriezās Pafos FC sastāvā.

 Karjera izlasē 
2010. gada jūnijā pirms Baltijas kausa izcīņas Rakelu 17 gadu vecumā pirmoreiz uzaicināja uz Latvijas izlasi.  Rakels debitēja Latvijas izlasē, uznākot uz maiņu spēlē pret Lietuvas izlasi, savukārt nākamajā dienā spēlē pret Igauniju viņš pirmoreiz devās laukumā izlases sākumsastāvā.

 Statistika Latvijas Virslīgā 
KlubsSezonaLīgaKaussSpēlesVārtiSpēlesVārtiLiepājas Metalurgs2009149002010261823Kopā402723Riga FC201812231201912320Kopā24551Karjerā kopā643274

 Sasniegumi 
 Latvijas čempions - 3 (2009, 2018, 2019)
 Latvijas kausa ieguvējs- 1 (2018)

 Atsauces 

 Ārējās saites 
 Profils 90minut.pl

Kategorija:1992. gadā dzimušie
Kategorija:Jēkabpilī dzimušie
Kategorija:Latvijas futbolisti
Kategorija:Latvijas izlases futbolisti
Kategorija:FK Liepājas Metalurgs spēlētāji
Kategorija:Reading FC spēlētāji
Kategorija:Poznaņas "Lech" spēlētāji
Kategorija:Riga FC spēlētāji
Kategorija:Krakovas "Cracovia" spēlētāji
Kategorija:Lubinas "Zagłębie" spēlētāji
Kategorija:Pafos FC spēlētāji
Kategorija:FK RFS spēlētāji